יאיר נתניהו

יאיר נתניהו (נולד ב-26 ביולי 1991, ט"ו באב ה'תשנ"א) הוא בנם של בנימין ושרה נתניהו. יאיר נתניהו נולד בירושלים לבנימין נתניהו, אז סגן שר החוץ בממשלת הליכוד, ולרעייתו שרה. יש לו שני אחים: נועה (אחות למחצה), בתו הבכורה של בנימין נתניהו מנישואיו הראשונים למיקי הרן, ואבנר, אחיו הצעיר. בזמן כהונתו הראשונה של אביו כראש ממשלה, גדל נתניהו אצל הורי אמו, חוה ושמואל בן ארצי. למד בתיכון לאמנויות ע"ש צ'ארלס א' סמית' בירושלים. הוא התגייס ליחידת דובר צה"ל, שם שירת במרכז ניתוח ידיעות ובקרה (מני"ב), בנציגות היחידה בפיקוד המרכז, ובענף המטפל בתקשורת הבינלאומית. נתניהו בעל תואר ראשון ביחסים בינלאומיים מהאוניברסיטה העברית בירושלים, ותואר שני מהמרכז הבינתחומי הרצליה בדיפלומטיה ויישוב סכסוכים. במהלך לימודיו היה חבר בתא "לביא" של "צעירי הליכוד" באוניברסיטה. באמצע דצמבר 2018, נחסם חשבון הפייסבוק של נתניהו ל-24 שעות בעקבות ביקורת שמתח על הרשת החברתית, לאחר שהסירה פוסט קודם שלו. החסימה זכתה לפרסום באמצעי תקשורת רבים בעולם, ובהם הניו יורק טיימס. ביוני 2018 החל לעבוד כמתאם ניו מדיה בארגון הישראלי "שורת הדין", המתמקד בייצוג נפגעי טרור יהודים וישראלים. במרץ 2019 הוחלט להוציאו לחופשה ללא תשלום מעבודתו בארגון "שורת הדין", עקב מורת רוח של הארגון מהתבטאויותיו במסגרת פעילות הבחירות לכנסת העשרים ואחת. ביוני 2020 הצטרף כחבר פאנל בתוכנית "האולפן הפתוח" בערוץ 20, אותה מגיש בועז גולן, וביולי החל להגיש תוכנית עם יערה זרד מדי יום שישי ברדיו גלי ישראל. בין אוקטובר 2021 לפברואר 2023 פרסם מדי פעם טור אישי באתר החדשות "אייס". ביוני 2022 קיבל תעודה של לשכת העיתונות הממשלתית. בשנים 2020―2021 היה פעיל ברשת החברתית Parler, וסיפק לה תכנים תמורת תשלום. באפריל 2023 עזב את ישראל ועבר להתגורר במיאמי בפלורידה, ארצות הברית. ועד יולי 2024 התגורר בדירה בבעלות משפחת פאליק, שהיא מראשי הנדבנים התומכים במשפחת נתניהו. נתניהו מאובטח על ידי שירות הביטחון הכללי. במרץ 2024 פורסם כי עלות אבטחתו היא כ-207 אלף ש"ח לחודש. בדיון שנערך בנושא ביוני 2024, התנגד נציג השב"כ לאיוש האבטחה בידי סוכני הארגון, בטענה כי ילדי ראש הממשלה אינם סמלי שלטון ולא נרשמו איומים עליהם לאחרונה, כי בשל המלחמה הדבר מעמיס על הארגון ויחידת "מגן" אמורה לעסוק בכך. ראש הוועדה המייעצת הדגיש את אחריותם של המאובטחים בהתייחס ליאיר נתניהו המבלה בזמן מלחמה בחופשה פרטית במיאמי ובגואטמלה, צמוד למאבטחי שב"כ: "גם המאובטחים צריכים להתאים את אורח החיים שלהם". למרות זאת החליטה הוועדה, בתמיכת השרים יריב לוין ואיתמר בן גביר, להאריך בשנה נוספת את אבטחת ילדי ראש הממשלה על ידי שב"כ. ב-17 ביולי 2024, לבקשת עמותת הצלחה, נחשף כי העלות השנתית של האבטחה עומדת על בין 2.2 ל-2.5 מיליון שקלים יאיר נתניהו פעיל ברשתות החברתיות פייסבוק, טוויטר ואינסטגרם, ופרסומיו מאוזכרים תכופות באמצעי התקשורת.במסגרת פעילותו, מפרסם נתניהו את דעותיו, לצד תאוריית קשר ופייק ניוז, בעיקר כאלה שמטרתן לבצע דה-לגיטימציה למתנגדים פוליטיים; נתניהו נוהג ללקט פרטי מידע אקראיים, להוסיף להם הסבר מארגן ולהציגו כאמת המוסתרת מהציבור, וזאת על-מנת ליצור דימוי כוזב של המציאות בקרב עוקביו. חוקר מדע המדינה והתקשורת, פרופסור מיכאל קרן מאוניברסיטת קלגרי רואה בפעילות נתניהו כזו המהווה דברי שטנה, אותם הוא מבטא בעודו מגלם פרוקסי של אביו, שכן אין הדבר יאה לאדם במעמדו של אביו. ישנם חוקרים המתריעים כי הפצת כזבים במטרה זו מהווה סכנה לדמוקרטיות ולניהולן התקין של חברות, נוכח הפוטנציאל לערער את יכולתו של השיח הציבורי להתבסס על עובדות שאינן שנויות במחלוקת ולהתמודד עימן באופן שכלתני. בספטמבר 2017 שיתף נתניהו מם אינטרנט בחשבונו בפייסבוק, שפורסם במקור באוגוסט 2017 בדף הממים הישראלי "מצנקש". המם נושא את הכותרת "שרשרת המזון"; בראשה הוצג ג'ורג' סורוס כשליט העל, תחתיו הופיע איש לטאה, תחתיו הופיע איש אילומינטי, ובתחתית השרשרת הופיעו אהוד ברק, אלדד יניב ומני נפתלי. שיתוף המם עורר ביקורת ציבורית, שכן המם התבסס על קריקטורה אנטישמית. כיומיים לאחר הפרסום, הסיר את הפוסט.. בעקבות פרסום הפוסט, הציב האתר הנאו-נאצי "הדיילי סטורמר" את תמונתו של יאיר נתניהו בראש עמוד הבית שלו ותחתיו את הכיתוב הכיתוב "אתר המעריצים מספר 1 בעולם של יאיר נתניהו". בארבעה ביוני 2021, השווה בנימין נתניהו את ראש הממשלה נפתלי בנט למרגלים בסיפור חטא המרגלים, שנענשו על כך ששיקרו לעם עם חזרתם ממשימתם לתור את הארץ. ביום המחרת, התריע ראש השב"כ נדב ארגמן כנגד הקצנה משמעותית בביטויי ההסתה בשיח ברשתות החברתיות, וקרא לפוליטיקאים להרגיע את הרוחות ולשכך את אלימות השיח. בתגובה, יאיר נתניהו תקף את ארגמן, וטען כי נעשה ניסיון לצייר התבטאויות פוליטיות כהסתה. בשנה העוקבת, לאחר היבחרות אביו לראשות ממשלה, הוסיף נתניהו וטען כי השב"כ ביקשו לבצע הפיכה צבאית כנגד אביו, ושיש להכניס למאסר בפועל של שנים רבות את בכירי השב"כ. בפברואר 2023, שיתף תאוריית קשר לפיהן המפגינים כנגד הרפורמה המשפטית בישראל עושים זאת בתשלום, וכי מדובר בהפגנות ממומנות על ידי ה-CIA. כמו כן, הוסיף נתניהו וטען כי ארצות הברית מממנת הפיכה כי בנימין נתניהו מונע ממנה לחמש את איראן בנשק גרעיני, וכי ישנו "מרד" של משטרת ישראל בשלטון, או שהמשטרה היא זו שחסמה את הכביש במקום המפגינים, ואף טען כי מדובר ב"משטרת אפרטהייד", בשל אפלייתה את "מחנה הימין". במרץ 2023 טען נתניהו בתוכניתו ברדיו "גלי ישראל" כי מפגיני השמאל נוקטים שיטות פעולה דומות לאלו של ה-אס אה הנאצי וטען כי המוחים ניסו לשרוף את הכנסת בדומה לשריפת הרייכסטאג. נתניהו העלה חדשות כזב כאילו מפלגות מהמחנה היריב לאביו "זייפו" תוצאות בחירות. נתניהו נוהג לתת פרסום לטענת הכזב לפיה ראש הממשלה לשעבר אהוד ברק הוא פדופיל בגלל ההיכרות שלו עם עבריין המין האמריקאי ג'פרי אפשטיין ותיעודים לפיהם ברק נצפה יוצא מדירתו לבוש בצעיף, וכן סילוף דבריו של אלן דרשוביץ בנושא. במרץ 2023, שיתף ציוץ לפיו מתחריו הפוליטיים מעוניינים "לשרוף ולהשמיד את המדינה". במרץ 2023, פרסם בדיה לפיה "אנרכיסטים מהשמאל" נשלחו על-ידי אהוד ברק על מנת להתנקש בראש הממשלה בנימין נתניהו. בשנים 2023–2024, הפיץ את בדיית "הבגידה מבפנים" ברשת החברתית X, המאשימה את חיל האוויר ואת אנשי המחאה כנגד הרפורמה המשפטית במתקפת הפתע של חמאס על ישראל. בין היתר, ניסח נתניהו תמיהות המרמזות להימנעות מכוונת של חיל האוויר מהפצצת מחבלי חמאס וכן ייחוס המתקפה לניסיון הפיכה צבאית על ידי הרמטכ"ל הרצי הלוי, ושיתף הודעה הקוראת לא לשכוח את מה שכינה "טבח קפלן". במאי 2024 הפיץ סרטון שבו נראה חייל מילואים רעול פנים כשהוא קורא למרד צבאי בשר הביטחון יואב גלנט וברמטכ"ל הרצי הלוי. בקיץ 2019 התראיין לרשת תקשורת זרה ונאם בפני קהל בארצות הברית ובאירופה. ב-30 ביולי 2017 פרסם עמוד הפייסבוק "שישים ואחת" מבית מרכז מולד פוסט, המותח ביקורת על התגוררות יאיר נתניהו במעון ראש הממשלה, אבטחתו 24 שעות ביממה וזכאותו לרכב ממשלתי צמוד. לטענתם, זו הפעם הראשונה שבה ילדי ראש ממשלה אובטחו לאחר גיל 18‏. נתניהו הגיב לפוסט, ותגובתו כללה האשמות נגד ארגון מולד והקרן החדשה לישראל ונגד בניהם של ראשי הממשלה לשעבר, שמעון פרס, אריאל שרון ואהוד אולמרט. בניו של אולמרט הגיבו בחריפות, וארגון "מולד" הגיש נגדו תביעת דיבה על סך 140 אלף ש"ח. בדצמבר 2017 הגיש יאיר נתניהו תביעת לשון הרע על סך 140 אלף ש"ח נגד ארגון "מולד". בדצמבר 2022 דחה בית המשפט את התביעות ההדדיות. בספטמבר 2017, הגיש יאיר נתניהו תביעת דיבה על סך 140 אלף ש"ח נגד אייבי בנימין, ממובילי המחאה נגד היועץ המשפטי לממשלה, בגין פוסט שפרסם אייבי בנימין באוגוסט 2016 ובו טען שראש הממשלה נתניהו ביקש מראש "המוסד" להנפיק לבנו יאיר דרכון בשם בדוי על מנת לפתוח חשבון בנק פיקטיבי מחוץ לישראל, כביכול כחלק מפרשת מסמכי פנמה. אייבי בנימין הודה שככל הנראה שגה בפרסום, התנצל והסיר את הפוסט. ביולי 2019 זכה יאיר נתניהו בתביעת הדיבה, ונפסק שעל אייבי בנימין לשלם לו פיצוי בסך 20 אלף ש"ח, בתוספת 7,500 ש"ח הוצאות משפט. בינואר 2018, חדשות 2 פרסמו קלטת שמע שבה נשמע נתניהו בשיחה עם חברו רומן אברמוב (לימים, נציגו בישראל של המיליארדר האוסטרלי ג'יימס פאקר) ועם ניר מימון, בנו של קובי מימון לאחר בילוי במועדון החשפנות פוסיקט. תוכן השיחה הוקלט בחשאי באוגוסט 2015, על ידי הנהג המאבטח רועי רוזן. בהקלטה נשמע נתניהו אומר למימון בהתייחס למתווה הגז שאושר באותם ימים: "אבא שלי סידר לאבא שלך עכשיו 20 מיליארד דולר הצגה, ואתה לא יכול לפרגן לי ב-400 שקל?". באותה הקלטה הציע לחבריו לקיים יחסי מין עם בת הזוג שלו לשעבר, הדוגמנית לי לוי, בתמורה לסגירת חוב: "אבל אם אתה רוצה אסדר לך את לי לוי. ... אני צריך לסדר לכולם את לי לוי. אני סוגר את כל החובות". בהמשך, הפך סרטון רמיקס של ההקלטה לויראלי. נתניהו התנצל על הדברים: "בשיחה לילית, תחת השפעת אלכוהול, אמרתי דברי הבל על נשים ודברי הבל אחרים שמוטב שלא היו נאמרים". יום למחרת מסר אביו כי דברי בנו נאמרו תחת השפעת אלכוהול, וכי הוא ורעייתו חינכו את ילדיהם לכבד כל אדם וכל אישה. בחודש מרץ 2018 הגישה חברת "מודיעין אזרחי" תביעת פיצויים נגד הנהג רוזן, שהקליט את השיחה, על סך 250 אלף שקל בגין הפרת חובת הסודיות בחוזה ההעסקה שלו. באוקטובר הגיע רוזן להסדר חסוי עם החברה והתנצל על תיעוד השיחה. בעקבות כך, דחה בית הדין האזורי לעבודה בירושלים את התביעה נגדו. מספר ימים לאחר מכן הגיש נתניהו תביעה נגד רוזן על סך מיליון שקלים בגין הוצאת לשון הרע ופגיעה בשמו הטוב. בפשרה בין נתניהו לנהג הוסכם שהנהג יפצה את נתניהו ב-30,000 ש"ח. בינואר 2020 הגיש ניר חפץ, עד מדינה בתיקי בנימין נתניהו, תביעה על סך חצי מיליון ש"ח נגד יאיר נתניהו, בטענה שפגע בפרטיותו כאשר פרסם בחשבון הטוויטר שלו פרטים מחקירתו של חפץ, כולל כאלה החוסים תחת צו איסור פרסום. בפברואר 2020 נפסק כי על נתניהו לפצות ברבע מיליון ש"ח את אבי אלקלעי, עורך אתר וואלה לשעבר, שתבע אותו כיוון ששיתף פרסום שלפיו אלקלעי שתול מטעם קרן וקסנר. פסק הדין ניתן לאחר שנתניהו לא הגיש כתב הגנה. נתניהו הגיש בקשה לביטול פסק הדין בנימוק שלא ידע על הגשת כתב התביעה, אך זו נדחתה בנימוק שהודעה נמסרה בדואר רשום ונתניהו אף התייחס לתביעה במדיה החברתית. הוא חויב בנוסף ב-29,000 ש"ח הוצאות משפט. לאחר שמיאן לשלם הוצאות של 3,150, אלקלעי פתח הליכי הוצאה לפועל כנגדו, מה שהוביל לגילוי מצבו הכספי של החייב. בסוף אוגוסט 2021, נתניהו הגיש בקשת רשות ערעור, וטען שמצבו הכלכלי אינו מאפשר לו לשלם את הסכום שנפסק נגדו, מה שהוביל לפרסומים אודות כך שיש לו מעל מיליון ש"ח בעו"ש בחשבונות בבנק דיסקונט. ערעורו של נתניהו לבית המשפט המחוזי נדחה, והוא חויב בהוצאות נוספות בסך 30,000 ש"ח. נתניהו הגיש לבית המשפט העליון בקשת רשות ערעור על פסק דין זה, ובקשתו נדחתה. בהמשך, הגיש נתניהו בקשה כי המדינה תשלם את הפיצוי שנפסק לו, שכן לטענתו כתב ההגנה לא הומצא לו בשל רשלנות של עובדי מדינה. במאי 2020 חברת חדשות 12 ועובדת החברה, העיתונאית דנה ויס, הודיעו שבכוונתן להגיש תביעת דיבה נגד נתניהו בגין פרסומים שלו נגדה ברשת החברתית טוויטר. ביולי 2020 התנצל נתניהו על הדברים שכתב, והתביעה נגנזה. וייס טענה כי ביקשה מנתניהו שיסיר את הפרסומים, אך זה סירב. באוגוסט 2020 פרסם נתניהו ציוץ בטוויטר שבו קרא להפגין מול בתיהם של אנשי ארגון "קריים מיניסטר" המובילים הפגנות מול בית ראש הממשלה, תוך שפירט שמות וכתובות של כמה מהם. הפעילים פנו לבית משפט השלום בירושלים, וזה הורה לו להסיר ציוץ זה, והוציא נגדו צו למניעת הטרדה מאיימת כלפיהם, למשך שישה חודשים. ב-2020 הגישה דנה כשדי תביעת דיבה נגדו על ציוץ בטוויטר, שבו שיתף תמונה שלה עם בני גנץ, ולדברי כשדי רמז לקיומו של קשר אינטימי בינה לבין גנץ. נתניהו לא הגיש כתב הגנה וחויב בפברואר 2021 במלוא הסכום, 500 אלף ש"ח. נתניהו הגיש בקשה לביטול פסק הדין, בטענה שכתב התביעה לא הגיע אליו. פסק דין בוטל, ולאחר דיון ניתן פסק דין שבו חויב נתניהו לשלם פיצוי בסך 130 אלף ש"ח, בתוספת תשלום הוצאות בסך 33,429 ש"ח. נתניהו ערער על פסק הדין. סתיו שפיר טענה כי נתניהו עבר על לשון הרע ואף הטריד אותה מינית בתגובה בפייסבוק, ותבעה ממנו 260 אלף שקלים בשל כך. בדבר הדיבה, שב נתניהו על חדשות הכזב לפיהן אהוד ברק "פדופיל", רמז שהיא מופקרת מינית, וקרא לה להתאסלם ולמצוא בעל בן העם הערבי "שלא יזרוק אותה". בתגובה תבע נתניהו את שפיר ודרש ממנה פיצוי בסך 300 אלף שקלים בגין ארבעה פרסומים שלה ברשתות החברתיות, שהתייחסו אליו ואל אביו, וכינו אותו "חלאה", והאשימו אותו בכך שהוא מנסה להכשיל את ילדי ישראל וגורם הרס בחברה הישראלית. בראשית שנת 2023 תבע נתניהו משפיר פיצוי של 154 אלף שקל נוספים בשל דברים שאמרה בתוכנית הטלוויזיה "אופירה וברקוביץ'" בערוץ 12. על-פי כתב התביעה, בדברי הדיבה יוחסה לנתניהו התנהגות שלא ביצע, ועלה מהדברים כאילו דבריו גרמו לרצח. ב-30 במרץ 2023 פסק בית משפט השלום כי על יאיר נתניהו לפצות את שפיר ב-40,000 ש"ח בגין עבירה על לשון הרע, ועוד 20,000 ש"ח הוצאות משפט. תוך דחיית האישום על הטרדה מינית. כמו כן, בית המשפט דחה את התביעה הנגדית של נתניהו וחייבו ב-10,000 ש"ח הוצאות משפט. בית המשפט קבע כי לשפיר עומדת הגנת אמת דיברתי כשקבעה כי נתניהו הוא מטרידן, גזען ו"מתבטל מכספנו". קבוצה של בוגרי קרן וקסנר הגישה נגד יאיר נתניהו תביעת דיבה בסך מיליון ש"ח, על ציוצים משמיצים שלו. בעקבות הליך גישור הוסכם שנתניהו ימחק את הציוצים המשמיצים, יפרסם התנצלות ויתחייב שלא לחזור על פרסומים כאלה נגד בוגרי קרן וקסנר. על תפקודה של יפעת שאשא-ביטון בראשות ועדת הקורונה של הכנסת אמר יאיר נתניהו: "היא לקחה את התפקיד הזה, ופשוט באופן הכי ציני, על הדם של אזרחי ישראל, אנשים מתו בגלל ההחלטות שלה". בעקבות זאת הגישה שאשא-ביטון תביעת לשון הרע נגדו בסך 500 אלף ש"ח. במסגרת פשרה בין הצדדים התנצל נתניהו על דבריו אלה. בינואר 2022 החלה להתברר בבית משפט השלום בתל אביב תביעת דיבה שהגישו בני הזוג נתניהו ובנם יאיר נגד ראש הממשלה לשעבר אהוד אולמרט, על שטען שהם "חולי נפש הזקוקים לטיפול פסיכיאטרי". בנובמבר 2022 התקבלה התביעה בעיקרה, ואולמרט חויב לפצות את התובעים: 20 אלף ש"ח לבנימין נתניהו, 35 אלף ש"ח לשרה נתניהו ו-7,500 ש"ח ליאיר נתניהו, ובנוסף הוצאות משפט ושכר טרחת עורך דין בסך 35 אלף ש"ח. את הפיצוי הנמוך ליאיר נימק השופט בכך ש"יאיר עצמו פרסם, במועדים שונים, רשומות ברשת החברתית 'טוויטר' שבהן ייחס לגורמים שונים, ובהם אהוד ברק, משה יעלון, אלי אבידר ואחרים מחלות נפש, לרבות התייחסות לכך שיש לאשפזם בבית חולים פסיכיאטרי." באפריל 2022 הגיש יאיר נתניהו תביעת דיבה בסך חצי מיליון ש"ח דיבה כנגד עורכת הדין עילית גלעד בטענה שהיא גידפה אותו בטוויטר. ביוני 2023 לאחר יותר משנה, נדחתה תביעת הדיבה בהסכמה בין שני הצדדים בלא כל פיצוי כספי. ב-20 ביוני 2023 הוציא בית משפט השלום בירושלים צו הטרדה מאיימת לבקשת יאיר נתניהו כנגד עו"ד גונן בן יצחק. על בן יצחק נאסר גם לבלוש אחרי נתניהו. תוקף הצו נקבע לשישה חודשים. בנובמבר 2016 פורסם בעיתון TheMarker כי נתניהו היה מעורב במספר החלטות בלשכת ראש הממשלה, בהן מינוי ידידו מהשירות בצה"ל, טופז לוק, למנהל הניו מדיה של ראש הממשלה וקידום הצעה לתיקון חוק למניעת מפגעים (שנודעה בשם "חוק המואזין"). בנובמבר 2016 פורסם תחקיר בחדשות 10, שלפיו שהה נתניהו מספר לילות בדירתו של המיליארדר ג'יימס פאקר (המעורב בתיק 1000), בילה בחופשות על חשבונו וקיבל ממנו מתנות. בתחקיר נרמז כי מטרתו של פאקר הייתה להשיג טובות הנאה מקשריו עם משפחת נתניהו. בתגובה, פרסם אביו, בנימין נתניהו, שבנו הוא אזרח פרטי שאינו חייב דין וחשבון על מעשיו, ושפאקר חבר קרוב של המשפחה. נתניהו נחקר באזהרה במרץ 2018 במסגרת תיק 4000. בסיום החקירה הודיעה המשטרה שלא נתגבשה תשתית ראייתית מספקת נגדו והתיק נסגר. בינואר 2021 פורסם ב-TheMarker תחקיר החושף את השימוש של יאיר נתניהו ברשתות החברתיות לצורך קידום מסריו, תוך הכפשת מבקריו, פרסום חצאי אמיתות וסילוף עובדות היסטוריות. בכתבה אודות מנגנון התעמולה של הליכוד תואר יאיר נתניהו כאחד הגורמים המרכזיים ב"מכונת הרעל". ביולי 2024 פורסם כי יאיר נתניהו טס מארצות הברית לישראל בהיחבא במטוס כנף ציון, מטוסו של ראש הממשלה. נתניהו הבן עלה למטוס מהחלק הקדמי בהיחבא, והסתתר כל הטיסה באגף ראש הממשלה בקדמת המטוס – מבלי שנראה בחלקים האחוריים. לשכת ראש הממשלה סירבה להשיב לשאלות עיתונאים באשר לנוכחותו של יאיר על הטיסה. באוגוסט אשרה הלשכה רשמית כי יאיר אכן היה על הטיסה. נתניהו רווק ומתגורר במיאמי, ארצות הברית מאפריל 2023. Michael Keren, University of Calgary, Electoral Campaigns, Media, and the New World of Digital Politics (David Taras and Richard Davis, Editors), University of Michigan Press, 2022, chapter 7, pages 143-162 Ziv G. Populists versus the Security Establishment. In: Netanyahu vs The Generals: The Battle for Israel’s Future. Cambridge University Press; 2024:145-177. מדיה וקבצים בנושא יאיר נתניהו בוויקישיתוף יאיר נתניהו, ברשת החברתית פייסבוק יאיר נתניהו, ברשת החברתית אקס (טוויטר) יאיר נתניהו, ביישום טלגרם יאיר נתניהו, ברשת החברתית אינסטגרם יאיר נתניהו, סרטונים בערוץ היוטיוב יאיר נתניהו, בפודקסט של עמרי כספי ביוטיוב, 28 בנובמבר 2020 אורי בלאו, לחייל יאיר נתניהו יש דעות פוליטיות וגם דף פייסבוק, באתר הארץ, 24 ביוני 2011 אבנר שביט‏, "משולח רסן וחסר מעצורים": "לה מונד" הקדיש כתבה ליאיר נתניהו, באתר וואלה, 25 באוגוסט 2017 ליאור אילתי, גיא ליברמן, בן ממשיך, באתר "ידיעות אחרונות", 6 באוקטובר 2017 איתמר אייכנר, יאיר נתניהו: "בחיים לא אכנס לפוליטיקה", באתר ynet, 25 באוקטובר 2017 יאיר נתניהו, חלק 1 וחלק 2, בתוכנית אנשים עונה 13 פרק 1–2. טל שלו, אבי אשכנזי‏, סערת ההקלטות: "שחיתות רקובה"; יאיר נתניהו: "זו לא דרכי", באתר וואלה, 8 בינואר 2018 הערב-יאיר-נתניהו-בראיון-ראשון-ובלעד/ יאיר נתניהו בראיון בלעדי: "זה כמו לינץ׳ שהנשמה שלך עוברת", באתר ערוץ 20, 12 בספטמבר 2019 ישי בן דוד, יאיר נתניהו באולפן הפתוח – התכנית המלאה, באתר ערוץ 20, 26 באפריל 2020 ישי כהן, ‏יאיר נתניהו בראיון באולפן 'כיכר השבת'; הראיון המלא, באתר כיכר השבת, 25 ביולי 2020 ליאת לוי, שוקי שדה, רפאלה גויכמן, השמצות, שקרים ושנאה: כך פועלת מכונת התעמולה של יאיר נתניהו, באתר TheMarker‏, 29 בינואר 2021 שוקי טאוסיג, מעל לחוק, באתר העין השביעית, 7 בדצמבר 2022 איתמר ב"ז, שר התעמולה, באתר העין השביעית, 5 בנובמבר 2023 איילת רוזן, ‏יורש העצר, באתר ‏מאקו‏, 29 בינואר 2014 איילת רוזן, ‏הילדים הנבחרים, באתר ‏מאקו‏, 24 במרץ 2013 תעודת בוגר אוניברסיטה של יאיר נתניהו בחשבון הטוויטר של פעיל הליכוד ליאור הררי ציוץ של יאיר נתניהו ברשת החברתית טוויטר (ארכוב), 7 ביוני 2022 Michael Keren, University of Calgary, Electoral Campaigns, Media, and the New World of Digital Politics (David Taras and Richard Davis, Editors), University of Michigan Press, 2022, עמ' 169 איתמר אייכנר, פייסבוק חסמה את יאיר נתניהו ל-24 שעות, באתר ynet, 16 בדצמבר 2018 אלון מליק, מחיר התהילה: חסימת יאיר נתניהו מעוררת עניין בין-לאומי, באתר ערוץ 20, 17 בדצמבר 2018 Isabel Kershner, Facebook Blocks Netanyahu’s Son, Saying His Posts ‘Included Hate Speech’, New York Times, December 17, 2018 אור רביד‏, העבודה החדשה של יאיר נתניהו: אחראי רשתות חברתיות ב"שורת הדין", באתר וואלה, 4 ביוני 2018 גלעד מורג, העבודה החדשה של יאיר נתניהו, באתר ynet, 4 ביוני 2018 ארכיון הטורים של נתניהו דוד ורטהיים‏, עכשיו זה רשמי: העיתונאי יאיר נתניהו, באתר וואלה, 14 ביוני 2022 גור מגידו, הקשר המסחרי הסודי בין יאיר נתניהו לרשת החברתית של הימין הקיצוני, באתר TheMarker‏, 30 בספטמבר 2024 TheMarker Online (2024-09-30), סתם השמצתם, הבחור עובד: מה עשה יאיר נתניהו עבור תומכי טראמפ הקיצוניים?, נבדק ב-2024-10-01 דניאל אדלסון, יאיר נתניהו עובר לארה"ב? "מעסיקים ירצו לממן לו ויזה", באתר ynet, 5 באוקטובר 2023 אורי משגב, יאיר נתניהו שוהה בפלורידה בדירת משפחת פאליק, מלווה במאבטחי שב"כ, באתר הארץ, 23 ביולי 2023 אילן לוקאץ', ‏"המאבטחים איתו בסאונות": כמה עולה לשמור על יאיר נתניהו בחו"ל, באתר ‏מאקו‏, 29 במרץ 2024 דפנה ליאל, ‏בניגוד לעמדת אנשי המקצוע: תוארך בשנה אבטחתם של יאיר ושרה נתניהו בידי שב"כ, באתר ‏מאקו‏, 1 ביולי 2024 ליאור באקאלו, ‏הנתונים חושפים: כמה באמת עולה לנו אבטחת משפחת ראש הממשלה?, באתר ‏מאקו‏, 17 ביולי 2024 איתמר ב"ז, האלטר אגו של ראש הממשלה, באתר העין השביעית, 24 ביולי 2019 ירון אברהם, ‏הפוסט של נתניהו הבן - נגד טורקיה, באתר ‏מאקו‏, 16 במאי 2018 נתי טוקר, ‏יאיר נתניהו נגד אמנון אברמוביץ': "פח אשפה, טיפש, תעמולן סובייטי", באתר ‏מאקו‏, 10 באוקטובר 2018 ליאת לוי, השמצות, שקרים ושנאה: כך פועלת מכונת התעמולה של יאיר נתניהו, באתר TheMarker‏, 29 בינואר 2021 המרקרים, חידון המרקרים: הציטוטים של יאיר נתניהו - והקשר בינם לבין האמת, באתר TheMarker‏, 28 בינואר 2021 חיים לוינסון, בועת הקונספירציות של יאיר נתניהו ודוברי הימין הביביסטי, באתר הארץ, 27 במרץ 2023 איתמר ב"ז, 24 שעות עם הטרלול הרגרסיבי, באתר העין השביעית, 27 במרץ 2023 Ziv G. Populists versus the Security Establishment. In: Netanyahu vs The Generals: The Battle for Israel’s Future. Cambridge University Press; 2024:145-177. Ecker, Ullrich, et al. "Misinformation poses a bigger threat to democracy than you might think." Nature 630.8015 (2024): 29-32. APA Lawrence Lessig on the increasing regulation of cyberspace | Harvard Magazine, www.harvardmagazine.com, ‏2000-01-01 (באנגלית) Nilay Patel, Harvard professor Lawrence Lessig on why AI and social media are causing a free speech crisis for the internet, The Verge, ‏2023-10-24 (באנגלית) Benjamin Thompson, How to battle misinformation with Sander van der Linden, Nature, 2023-04-14 doi: 10.1038/d41586-023-00899-0 Kavanagh, Jennifer and Michael D. Rich, Truth Decay: An Initial Exploration of the Diminishing Role of Facts and Analysis in American Public Life. Santa Monica, CA: RAND Corporation, 2018. טל שלו‏, בעקבות ההתקפות: יאיר נתניהו הסיר את הפוסט שעורר סערה, באתר וואלה, 10 בספטמבר 2017 Ziv G. Populists versus the Security Establishment. In: Netanyahu vs The Generals: The Battle for Israel’s Future. Cambridge University Press; 2024:145-177, see page 163. מערכת וואלה חדשות‏, אתר ניאו נאצי: "אנחנו אתר המעריצים #1 של יאיר נתניהו", באתר וואלה, 13 בספטמבר 2017 Ziv G. Populists versus the Security Establishment. In: Netanyahu vs The Generals: The Battle for Israel’s Future. Cambridge University Press; 2024:145-177. See on page 171. היכנס/י לפייסבוק, באתר Facebook הארץ, יאיר נתניהו: המפגינים נגד ההפיכה נוקטים בשיטות של פלוגות הסער הנאציות, באתר הארץ, 18 במרץ 2023 ליאור קודנר, "הטענות של יאיר נתניהו הזויות. מה, נכנסתי למחשב ושיניתי את תוצאות הבחירות?", באתר הארץ, 25 בינואר 2021 הפער בין דרשוביץ וברק לבין דרשוביץ ונתניהו | ב"ישראל היום" מאמינים לדרשוביץ כשהוא מגן על נתניהו, אז למה לא כשהוא מדבר על אהוד ברק וג'פרי אפסטין? | By מהצד השני עם גיא זהר | Facebook, באתר www.facebook.com היכנס/י לפייסבוק, באתר Facebook רפאלה גויכמן, בתוך מכונת הרעל: כך פועל מנגנון התעמולה היעיל ביותר שנראה בישראל, באתר TheMarker‏, 7 בינואר 2024 יאיר נתניהו: "איפה היה חיל האוויר ב-7 באוקטובר?", באתר ‏מאקו‏, 13 במרץ 2024 איתמר ב"ז, שר התעמולה, באתר העין השביעית, 5 בנובמבר 2023 שי רינגל, ‏יאיר נתניהו הפיץ תיאוריית קונספירציה על בגידה בחיל האוויר - הסרטון שעליו התבסס התגלה כפייק, באתר ‏מאקו‏, 4 בפברואר 2024 יאיר נתניהו על הקפאת הביקורת בצה"ל: "אם לא היתה בגידה, למה הם מפחדים?", באתר הארץ, 17 ביוני 2024 יואב זיתון, רעול פנים במדים בסרטון המרדה: "נקשיב רק לרה"מ - לא לגלנט ולא להלוי"; מצ"ח חוקרת, באתר ynet, 25 במאי 2024 Levin: Media Will Break Itself Levin: Media Will Break Itself Up: Yair Netanyahu: Trump a "Rock Star", Ep 385, יוני 2019. Yair Netanyahu Speech in Alabama / Truth About Israel, יאיר נתניהו בנאום באלבמה, יולי 2019. Yair Netanyahu's Speech in Germany - ICEJ, נאום של יאיר נתניהו במסגרת ארגון ICEJ בגרמניה, אוגוסט 2019. חמישה דברים שלא ידעתם על יורש העצר יאיר נתניהו, באתר "שישים ואחת" (ארכיון) בשם יאיר הון, שם המשפחה המקורי של סבו מצד אמו איתמר אייכנר, בניו של אולמרט עונים ליאיר נתניהו: "גזען, הומופוב, בריון, פאשיסט", באתר ynet, 2 באוגוסט 2017 ירון אברהם, ‏תביעת דיבה הוגשה נגד יאיר נתניהו, באתר ‏מאקו‏, 8 באוגוסט 2017 רויטל חובל, יאיר נתניהו הגיש תביעת לשון הרע נגד מכון מולד: נועד לשרת מטרות זרות, באתר הארץ, 18 בדצמבר 2017 אורן פרסיקו, אמירות בוטות מסוימות, באתר העין השביעית, 15 בדצמבר 2022 מעריב אונליין, ‏המפגין שנתבע על ידי יאיר נתניהו: "אני מתנצל בפניו ובפני בני ביתו", באתר מעריב אונליין, 7 בספטמבר 2017 עדו בן פורת, מפרסם הפוסט נגד יאיר נתניהו: "שגיתי", באתר ערוץ 7, 7 בספטמבר 2017 אבישי גרינצייג, ‏יפוצה ב-20 אלף שקל: יאיר נתניהו זכה בתביעת הדיבה נגד אייבי בנימין, באתר מעריב אונליין, 7 ביולי 2019 גיא פלג, ‏בלעדי: הקלטות יאיר נתניהו, באתר ‏מאקו‏, 8 בינואר 2018 ליאור גוטמן, יאיר נתניהו דייק, באתר כלכליסט, 10 בינואר 2018 טל שניידר, ‏לי לוי: "חשה בושה גדולה שהייתי בת זוגו של יאיר נתניהו", באתר גלובס, 9 בינואר 2018 הארץ, הקלטת יאיר נתניהו - התמליל המלא, באתר הארץ, 8 בינואר 2018 יאיר נתניהו הופך ללהיט מוזיקלי, באתר ‏מאקו‏, 10 בינואר 2018 איתמר אייכנר, יאיר נתניהו מתנצל: "אמרתי דברי הבל, מוטב שהדברים לא היו נאמרים", באתר ynet, 9 בינואר 2018 איתמר אייכנר, נתניהו: בני דיבר בהשפעת אלכוהול, חינכנו לכיבוד נשים, באתר ynet, 9 בינואר 2018 רויטל חובל, הנהג שהקליט את יאיר נתניהו מחוץ למועדון חשפנות התנצל והתביעה נגדו נדחתה, באתר הארץ, 25 באוקטובר 2018 יאיר נתניהו תובע את הנהג ש"הקליט", באתר ‏מאקו‏, 11 בנובמבר 2018 גלעד מורג ואיתמר אייכנר, הנהג שהקליט את יאיר נתניהו הסכים לפצותו ב-30 אלף שקל, באתר ynet, 3 בנובמבר 2019 ת"א (נתניה) 12612-01-20 ניר חפץ נ' יאיר נתניהו אלי סניור וגלעד מורג, ניר חפץ תובע חצי מיליון שקל מיאיר נתניהו, באתר ynet, 6 בינואר 2020 גלעד מורג, יאיר נתניהו ישלם רבע מיליון שקל לעיתונאי שתבע דיבה, באתר ynet, 29 בפברואר 2020 גלעד מורג, יאיר נתניהו ביקש לבטל את פסיקת הפיצויים לעיתונאי: "לא ידעתי", באתר ynet, 5 במרץ 2020 בועז גולדברג, נמשכת הסאגה המשפטית בין עורך וואלה לשעבר ויאיר נתניהו, באתר אייס, 11 במרץ 2020 אורן פרסיקו, מחיר ההכפשה והאדנות, באתר העין השביעית, 5 ביולי 2021 אורן פרסיקו, הפסד נוסף ליאיר נתניהו בתביעת אבי אלקלעי, באתר העין השביעית, 31 ביולי 2022 גלעד מורג, אחרי שנדחה במחוזי: יאיר נתניהו ביקש לערער לעליון בתביעת לשון הרע נגדו, באתר ynet, 9 בנובמבר 2022 רע"א 6730/22 יאיר נתניהו נ' אבי אלקלעי, ניתן ב־16 בנובמבר 2022 רע"א 7688/22 יאיר נתניהו נ' אבי אלקלעי, ניתן ב־17 בנובמבר 2022 יאיר נתניהו ביקש שהמדינה תשלם במקומו פיצוי שבו חויב בתביעת דיבה, באתר כלכליסט, 11 בדצמבר 2022 רועי אבן, ‏חדשות 12 ודנה ויס תובעים את יאיר נתניהו, באתר ‏מאקו‏, 26 במאי 2020 רן בוקר, יאיר נתניהו התנצל בפני דנה ויס, באתר ynet, 9 ביולי 2020 יעל פרידסון, אטילה שומפלבי, יאיר נתניהו נדרש להסיר את הציוץ עם כתובות המפגינים ולהימנע מהטרדתם, באתר ynet, 2 באוגוסט 2020 הט (י-ם) 70435-07-20 ישי הדס ואחרים נ' יאיר נתניהו, ניתן ב-2 באוגוסט 2020 אורן פרסיקו, יאיר נתניהו שוב לא הגיש כתב הגנה - וחויב בתשלום חצי מיליון שקל לדנה כשדי, באתר העין השביעית, 28 בפברואר 2021 גלעד מורג, רענן בן צור, יאיר נתניהו מבקש לבטל פסק דין בתביעת דיבה: "לא ידעתי עליה", באתר ynet, 9 במרץ 2021 יהושע בריינר ודיאא חאג׳ יחיא, ביהמ"ש הורה ליאיר נתניהו לפצות ב-130 אלף שקל אישה שרמז שניהלה רומן עם גנץ, באתר הארץ, 30 באוגוסט 2023; רענן בן צור, פרשת "המאהבת של גנץ": יאיר נתניהו ישלם פיצוי של 130 אלף שקלים, באתר ynet, 30 באוגוסט 2023 אורן פרסיקו, נתניהו: היא נהנתה, באתר העין השביעית, 9 בינואר 2024 ת"א (ת"א) 32745-03-21 סתיו שפיר נ' יאיר נתניהו, ניתן ביום 30.03.2023 גלעד מורג, בית המשפט קבע: יאיר נתניהו יפצה את סתיו שפיר בעשרות אלפי שקלים, באתר ynet, 30 במרץ 2023 יעל פרידסון, ביהמ"ש: סתיו שפיר דיברה אמת כשכינתה את יאיר נתניהו גזען ומטרידן, באתר הארץ, 30 במרץ 2023 אורן פרסיקו, יאיר נתניהו יתנצל בפני בוגרי קרן וקסנר, באתר העין השביעית, 20 ביולי 2021 מורן אזולאי, "אנשים מתו בגללה": שאשא ביטון תובעת חצי מיליון שקל מיאיר נתניהו, באתר ynet, 9 ביוני 2021 יהונתן גוטליב, לאחר שהאשים את יפעת שאשא ביטון במותם של ישראלים מנגיף הקורונה וקיבל איום בתביעה - בנו של יו"ר האופוזיציה הקריא נוסח התנצלות., באתר ערוץ 7, 117 באוקטובר 2021 מתן וסרמן, ‏"התנהגויות מוטרפות": ההסבר של אולמרט לכך שכינה את נתניהו "חולה נפש", באתר מעריב אונליין, 10 בינואר 2022 ת"א (ת"א) 13429-05-21 בנימין נתניהו ואח' נ' אהוד אולמרט, מיום 21.11.2022 גלעד מורג, השופט קבע: אולמרט ישלם למשפחת נתניהו 62.5 אלף שקלים והוצאות משפט, באתר ynet, 21 בנובמבר 2022 אורן פרסיקו, כישורי חיים, באתר העין השביעית, 25 באפריל 2022 אורן פרסיקו, נדחתה תביעה נוספת של יאיר נתניהו, באתר העין השביעית, 4 ביוני 2023 אברהם בלוך, מתן וסרמן, ‏"פרטיותו לא תיפגע": הניצחון של יאיר נתניהו בבית המשפט, באתר מעריב אונליין, 20 ביוני 2023 שוקי שדה, רשימת קריאה, באתר TheMarker‏, 2 בדצמבר 2016 עקיבא נוביק, שרים בכירים לחדשות 10: יאיר נתניהו עומד מאחורי חוק המואזין, באתר nana10‏, 16 בנובמבר 2016 "הקשר בין נתניהו ובנו למיליארדר שמבקש מעמד קבע בישראל", באתר ynet, 28 בנובמבר 2016 יאיר נתניהו נחקר באזהרה, באתר ערוץ 7, 26 במרץ 2018 הסתיימה חקירת תיק 4000, באתר של משטרת ישראל, 2 בדצמבר 2018 ליאת לוי, השמצות, שקרים ושנאה: כך פועלת מכונת התעמולה של יאיר נתניהו, באתר TheMarker‏, 29 בינואר 2021. בן כספית, ‏מכונת הרעל של נתניהו: כך הטוויטר פועל בשירות המחנה הביביסטי | בן כספית, באתר מעריב אונליין, 9 ביולי 2022. איתמר אייכנר, יאיר נתניהו הגיע לישראל, טס עם הוריו ב"כנף ציון" - בהיחבא, באתר ynet, 30 ביולי 2024 ירון אברהם, ‏בלשכת רה"מ מאשרים: יאיר נתניהו היה על "כנף ציון" - וחזר עם הוריו מוושינגטון, באתר ‏מאקו‏, 7 באוגוסט 2024 Selorm, Where is Yair Netanyahu now? Here's what to know, TimeGist, ‏2024-02-17 (באנגלית אמריקאית) רונית ורדי, ‏חוזרים לחיים, באתר ‏מאקו‏, 6 בספטמבר 2021